Diari Oficial de la Generalitat Valenciana


Sumari del DOGV 1646, del 21-10-1991 (1991/822947)

ACORD de 15 d'octubre de 1991, del Govern Valencià, p.el qual s'aprova definitivament el projecte de modificació núm. 4 de Pla General d'Ordenació Urbana <<Anahuir>>, de Xàtiva.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   1646

Data del DOGV
:   21-10-1991

Secció del DOGV
:   ALTRES DISPOSICIONS

Número del document
:   1991/822947


Data del document
:   15-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 15 d'octubre de 1991, del Govern Valencià, pel qual s'aprova definitivament el projecte de modificació núm. 4 del Pla General d'Ordenació Urbana "Anahuir" de Xàtiva.  
El Govern Valencià, en la reunió del dia 15 d'octubre de 1991, adoptà l'acord següent:  
En la sessió ordinària del ple de la corporació de 7 de juny de 1990, s'acordà aprovar inicialment la modificació núm. 4 del Pla General d'Ordenació Urbana de Xàtiva i, després de la publicació d'aquest el 20 de juny de 1990 en el diari «Levante» i en el Butlletí Oficial de la Província, no s'han presentat al·legacions, cosa que certifica el Secretari municipal el 2 d'agost de 1990.  
El Ple de l'Ajuntament, en sessió ordinària de 2 d'agost de 1990, acordà aprovar provisionalment la modificació núm. 4 del Pla General d'Ordenació Urbana de Xàtiva.  
L'Agència del Medi Ambient emeté, el 14 de novembre de 1990, un informe en què manifestava que l'«única afecció que es dóna en sòl no urbanitzable consisteix en l'ampliació del sistema general de zona verda en l?àrea de la Cara Negra», que no té incidència mediambiental.  
La Direcció General de Carreteres emeté el 29 de novembre de 1990 un informe favorable sobre la modificació proposada.  
En sessió de 18 de desembre de 1990, la Comissió Territorial d'Urbanisme de València acordà informar favorablement sobre l'expedient de referència.  
La modificació núm. 4 del Pla General d'Ordenació Urbana de Xàtiva consisteix en el canvi de forma, dimensions i situació de les zones verdes i una parcel·la d'equipament, sense alteració de la superfície total.  
D'acord amb l'article 49 i concordants de la Llei del Sòl, i també amb l'article 161 i concordants del Reglament de Planejament, la tramitació de l'expedient ha estat correcta.  
Han emès informes favorables l'Agència del Medi Ambient, la Direcció General de Carreteres i la Comissió Territorial d'Urbanisme de València, segons informes que consten en l'expedient.  
La modificació proposada afecta zones verdes, per tant ha emès informe favorable sobre aquesta el Conseller d'Obres Públiques, Urbanisme i Transports amb data 26 de febrer de 1991, i també el Consell d'Estat, amb data 18 de juliol de 1991, segons que preceptuen els articles 50 de la Llei del Sòl i 162 i concordants del Reglament de Planejament.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, d'acord amb el Consell d'Estat, a proposta del Conseller d'Obres Públiques, Urbanisme i Transports, el Govern Valencià  
ACORDA:  
Aprovar definitivament la modificació núm. 4 del Pla General d'Ordenació Urbana del terme municipal de Xàtiva, consistent en el canvi de forma, dimensions i situació de les zones verdes i una parcel·la d'equipament, sense alteració en la superfície total.  
Contra aquest acorda que esgota la via administrativa, es pot interposar recurs de reposició davant el Govern Valencià en el termini d'un mes comptador des del dia següent al de la publicació d'aquest acord.  
València, 15 d'octubre de 1991.  
El Conseller Secretari del Govern Valencià,   
EMERIT BONO I MARTINEZ